CELEX: 62015CN0155
Language: mt
Date: 2015-04-01 00:00:00
Title: Kawża C-155/15: Talba għal deċiżjoni preliminari mressqa mill-Kammarrätten i Stockholm (l-Isvezja) fl-1 ta’ April 2015 – George Karim vs Migrationsverket

15.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 198/23
            
         Talba għal deċiżjoni preliminari mressqa mill-Kammarrätten i Stockholm (l-Isvezja) fl-1 ta’ April 2015 – George Karim vs Migrationsverket
   (Kawża C-155/15)
   (2015/C 198/31)
   Lingwa tal-kawża: l-Isvediż
   
      Qorti tar-rinviju
   
   Kammarrätten i Stockholm – Migrationsöverdomstolen
   
      Partijiet fil-kawża prinċipali
   
   
      Rikorrent: George Karim
   
      Konvenut: Migrationsverket
   
      Domandi preliminari
   
   
               1)
            
            
               Id-dispożizzjonjiet ġodda dwar id-dritt għal azzjoni ġudizzjarja effettiva previsti permezz tar-Regolament 604/2013 (1) [premessa 19 u l-Artikoli 27(1) u (5)] jimplikaw li applikant għal ażil għandu wkoll ikollu l-possibbiltà li jikkontesta l-kriterji previsti fil-Kapitolu III tar-Regolament 604/2013 li abbażi tagħhom huwa jiġi ttrasferit fi Stat Membru ieħor li aċċetta li jilqgħu? Jew inkella d-dritt għal azzjoni ġudizzjarja effettiva jista’ jkun limitat biss għad-dritt ta’ stħarriġ tal-eżistenza ta’ nuqqasijiet sistemiċi fil-proċedura ta’ ażil u fil-kundizzjonijiet ta’ akkoljenza fl-Istat Membru li fih l-applikant ser jiġi ttrasferit (kif iddeċidiet il-Qorti tal-Ġustizzja fis-sentenza Abdullahi, C-394/12, EU:C:2013:813)?
            
         
               2)
            
            
               Fil-każ li l-Qorti tal-Ġustizzja tqis li huwa possibbli li jiġu kkontestati l-kriterji previsti fil-Kapitolu III tar-Regolament 604/2013, tintalab ukoll risposta għad-domanda li ġejja: l-Artikolu 19(2) tar-Regolament 604/2013 jimplika li l-imsemmi regolament ma jistax jiġi applikat jekk l-applikant għal ażil juri li rrisjeda barra mit-territorju tal-Istati Membri għal mill-inqas tliet xhur?
            
         
      (1)  Regolament (UE) Nru 604/2013 tal-Parlament Ewropew u tal-Kunsill, tas-26 ta’ Ġunju 2013, li jistabbilixxi l-kriterji u l-mekkaniżmi biex ikun iddeterminat liema hu l-Istat Membru responsabbli biex jeżamina applikazzjoni għall-protezzjoni internazzjonali iddepożitata għand wieħed mill-Istati Membri minn ċittadin ta’ pajjiż terz jew persuna apolida (tfassil mill-ġdid) (ĠU L 180, p. 31).